《饶州张宏中挽词二首 其二》
宋代·陈渊

画栋雕甍照水村，簪裳多在脊令原。百年得计南山豆，万事忘怀北海尊。

自昔功名何世乏，迨今文字几人存。遗书傥有毫芒在，为语韩公请备论。

作者简介：（?—1145）宋南剑州沙县人，字知默，世称默堂先生。初名渐，字几叟。早年从学二程，后师杨时。时以其深识圣贤旨趣，妻以女。高宗绍兴五年，以廖刚等言，充枢密院编修官。七年以胡安国荐，赐进士出身。九年除监察御史，寻迁右正言，入对论恩惠太滥。言秦桧亲党郑亿年有从贼之丑，为桧所恶。主管台州崇道观。有《墨堂集》。